Diari Oficial de la Generalitat Valenciana


Sumari del DOGV 7768, del 26-04-2016 (2016/2151)

Notificació de la sentència dictada en el rotlle d'apel·lació número 324/2015.
------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2151


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 324/2015. [2016/2151]  
Recurs d'apel·lació (LECN) número 324/2015-L  
Dimana del judici ordinari número 1024/2013  
Jutjat de Primera Instància número 2 de Benidorm  
Inmaculada Rubio Sáenz, lletrada de l'Administració de Justícia de la Secció Cinquena de l'Audiència Provincial d'Alacant, mitjançant aquest edicte faig saber que en el recurs d'apel·lació número 324/2015, tramitat en aquesta secció, s'ha dictat la sentència que té l'encapçalament i la dispositiva que són com segueix:  
  
«Sentència número 309  
President: José Luis Úbeda Mulero.  
Magistrades: Visitación Pérez Serra i María Teresa Serra Abarca.  
Alacant, 17 de desembre de 2015  
La Secció Cinquena de la Audiència Provincial d'Alacant, integrada per les persones indicades al marge, ha vist les actuacions de judici ordinari, seguides en el Jutjat de Primera Instància número 2 de Benidorm, de les quals coneix en grau d'apel·lació en virtut del recurs interposat per la part codemandant, Pedro José Romera López i Ana María Romera López, aquesta part ha intervingut en l'alçada, en la seua condició de recurrent, representada per la procuradora Carmen Baeza Ripoll i dirigida pel lletrat José Samblás Ruiz, i, com a apel·lada, la part codemandada Catalina Romera López, Huertas Romera López, Ginés Romera López, Pedro Romera Martínez i Inversiones Catalina, SL, representada per la procuradora Asunción Granado Serrano amb la direcció de la lletrada María Teresa Moral Gil; com a apel·lada no personada, la part codemandant María Romera Martínez, representada en la primera instància pel procurador Cristóbal Martínez Agudo i dirigida pel lletrat José Samblás Ruiz, i també, com a apel·lades no comparegudes, les parts codemandades herència jacent de José Romera Martínez i herència jacent de Catalina López Sánchez, declarades en situació de rebel·lia processal en la primera instància.  
Dispositiva  
Estimem el recurs d'apel·lació promogut contra la sentència dictada pel Jutjat de Primera Instància número 2 de Benidorm de data 1 d'abril de 2015, en les actuacions de què dimana aquest rotlle, i revoquem aquesta resolució i en lloc seu, després d'admetre la demanda plantejada per Ana María Romera López, María Romera Martínez i Pedro José Romera López contra les herències jacents de Catalina López Sánchez i José Romera Martínez, (aquest en la persona de qui va ser la seua tutora, Huertas Romera López), Catalina Romera López, Ginés Romera López, Huertas Romera López, Pedro Romera Martínez i Inversiones Catalina, SL, declarem la nul·litat de la constitució d'Inversiones Catalina, plasmada en l'escriptura atorgada el 12 de juny de 2003 davant del notari de Benidorm Luis María Sánchez Bernal, i, així mateix, la nul·litat de la compravenda de participacions socials de l'esmentada mercantil, instrumentada en escriptura atorgada el 22 de setembre de 2003 davant del notari de Benidorm, Juan Antonio Martín Carvajal, i s'hauran de lliurar els oportuns manaments als registres mercantil i de la propietat corresponent per a la cancel·lació de les inscripcions registrals que deriven d'aquestes escriptures.   
  
Imposem, als demandats, el pagament de les costes de la instància, i no fem declaració pel que fa a les del recurs».  
I perquè conste i valga de notificació de forma deguda al litigant declarat en rebel·lia i en parador ignorat, herència jacent de Catalina López Sánchez, es publica aquest edicte i s'adverteix la part que, contra aquesta resolució, s'hi poden interposar recursos de cassació i extraordinari per infracció processal davant de la Sala Primera del Tribunal Suprem d'acord amb el que disposen, respectivament, els articles 477.2.3 i 469 i la disposició final 16a de la Llei d'Enjudiciament Civil, que podran formalitzar-se davant d'aquesta secció de l'audiència en el termini de 20 dies comptat des de la notificació.  
  
Alacant, 7 de març de 2016.- La lletrada de l'Administració de Justícia: Inmaculada Rubio Sáenz.